CELEX: 52011PC0518
Language: fi
Date: 2011-08-30
Title: Ehdotus NEUVOSTON ASETUS yhteisön radioaktiivisten aineiden kuljettajien rekisteröintijärjestelmän perustamisesta

|
			
		
		
		52011PC0518
		
			Ehdotus NEUVOSTON ASETUS yhteisön radioaktiivisten aineiden kuljettajien rekisteröintijärjestelmän perustamisesta /* KOM/2011/0518 lopullinen - 2011/0225 (NLE) */
			
				
		
		
			
			   	PERUSTELUT

1.                      
PERUSTELUT JA TAVOITE

EU:n tasolla radioaktiivisten aineiden
kuljettajiin sovelletaan liikennelainsäädäntöä Euroopan unionin toiminnasta
tehdyn sopimuksen (SEUT-sopimus) nojalla sekä säteilyyn liittyviä näkökohtia ja
väestön ja työntekijöiden terveyden suojelua koskevaa lainsäädäntöä Euroopan
atomienergiayhteisön (Euratom) perustamissopimuksen nojalla.
SEUT-sopimukseen perustuvaa lainsäädäntöä on
yksinkertaistettu vaarallisten aineiden sisämaankuljetuksista 24 päivänä
syyskuuta 2008 annetulla Euroopan parlamentin ja neuvoston
direktiivillä 2008/68/EY yhdistämällä kaikki sisämaankuljetusmuodot.
Toukokuun 13 päivänä 1996 annetussa
neuvoston direktiivissä 96/29/Euratom vahvistetaan perusnormit
työntekijöiden ja väestön terveyden suojelemiseksi ionisoivasta säteilystä
aiheutuvilta vaaroilta. Perustamissopimuksen 30 artiklan mukaan näillä
perusnormeilla tarkoitetaan:
(a)         
riittävän turvallisuuden kannalta suurimpia
sallittuja annoksia
(b)         
suurimpia sallittuja säteilyaltistus- ja
kontaminaatiotasoja
(c)         
työntekijöiden terveydentilan tarkkailua koskevia
pääperiaatteita.
Jäsenvaltiot antavat 33 artiklan nojalla
tarvittavat määräykset perusnormien noudattamisen varmistamiseksi.
Jäsenvaltioiden viranomaisten on tiedettävä,
mitä henkilöitä, organisaatioita tai yrityksiä on tarkastettava, voidakseen
suojella työntekijöiden ja väestön terveyttä ja keskittyä työhönsä paremmin.
Direktiivin 3 ja 4 artiklassa edellytetään siksi, että jäsenvaltioiden on
saatettava tietyt toiminnot, joihin liittyy ionisoivan säteilyn vaara, ilmoitus-
ja ennakkolupajärjestelmän alaisiksi tai kiellettävä tietyt toiminnot.
Direktiiviä 96/29/Euratom sovelletaan
kaikkiin toimintoihin, joihin liittyy ionisoivan säteilyn vaara joko
keinotekoisesta säteilylähteestä tai luonnon säteilylähteestä, myös kuljetuksesta.
Kuljetus on ainoa ”liikkuva” toiminto, ja
kuljetustoimien rajatylittävän luonteen vuoksi kuljettaja saattaa joutua
noudattamaan näitä ilmoitus- ja lupamenettelyjä useissa jäsenvaltioissa.
Jäsenvaltiot ovat lisäksi panneet nämä menettelyt täytäntöön erilaisissa
järjestelmissä, mikä lisää kuljetustoimien monimutkaisuutta.
Näiden kansallisten ilmoitus- ja
lupamenettelyjen korvaaminen kuljetustoiminnon yhtenäisellä rekisteröintijärjestelmällä
edistäisi menettelyn yksinkertaistamista, hallinnollisten rasitusten
vähentämistä, maahantuloesteiden poistamista, mutta samalla säilyttäisi
kuitenkin saavutetun säteilysuojelun korkean tason.
Tällä asetuksella on tarkoitus korvata
neuvoston direktiivin 96/29/Euratom täytäntöönpanossa jäsenvaltioiden
ilmoitus- ja lupajärjestelmät yhtenäisellä rekisteröinnillä. Asetuksella
perustettaisiin eurooppalainen kuljettajien rekisteröintijärjestelmä. Kuljettajien
olisi tehtävä hakemus internet-keskuskäyttöliittymän kautta. Nämä hakemukset
seuloo asiaankuuluva kansallinen toimivaltainen viranomainen, joka myöntää
rekisteröinnin, jos hakija täyttää turvallisuuden perusnormit. Toimivaltaiset
viranomaiset saavat järjestelmän avulla samalla paremman yleisnäkemyksen
maassaan toimivista kuljettajista. Järjestelmän on oltava saatavilla, testattu
ja toiminnassa, kun tämä asetus tulee voimaan.
Asetuksessa käytetään asteittaista
lähestymistapaa jättämällä rekisteröintimenettelyn ulkopuolelle kuljettajat,
jotka kuljettavat yksinomaan ”peruskolleja”. Toisaalta asetuksessa jätetään
jäsenvaltioiden päätettäväksi, lisäävätkö ne täydentäviä
rekisteröintivaatimuksia fissioituvien ja erittäin radioaktiivisten aineiden
kuljettajille.
Turvajärjestelyjä, ydinmateriaalivalvontaa ja
vahingonkorvausvastuuta koskevaa muuta EU:n lainsäädäntöä ja kansainvälisiä
määräyksiä sovelletaan edelleen. Tämä koskee erityisesti
direktiiviä 2008/68/EY.

2.                      
OIKEUSPERUSTA

Tämän asetuksen säännökset liittyvät
työntekijöiden ja väestön terveyden suojelua koskeviin perusnormeihin. Valittu
oikeusperusta on siksi Euroopan atomienergiayhteisön perustamissopimus ja
erityisesti sen 31 ja 32 artikla.

3.                      
TOISSIJAISUUS JA SUHTEELLISUUS

Toissijaisuusperiaatetta sovelletaan siltä
osin kuin asia, jota ehdotus koskee, ei kuulu yhteisön yksinomaiseen
toimivaltaan. Koska Euratomin perustamissopimuksen toisen osaston
III luvun mukaiset yhteisön lainsäädäntövaltuudet ovat yksinomaisia,
niihin ei sovelleta toissijaisuusperiaatetta.
Myös suhteellisuus taataan. Ehdotetussa
mekanismissa saavutetaan sen valmistelun aikana tehdyn vaikutustenarvioinnin mukaan
harkittu tasapaino kuljetustoimien aikaisen työntekijöiden ja väestön tehokkaan
suojelun, asianosaisten sidosryhmien oikeutettujen etujen ja jäsenvaltioiden
etujen välillä. Valittu vaihtoehto on ennen kaikkea vähimmäistoimenpide, jota
tavoitteiden saavuttaminen tehokkaasti ja kustannusten säilyttäminen
kohtuullisina edellyttävät.
2011/0225 (NLE)
Ehdotus
NEUVOSTON ASETUS
yhteisön radioaktiivisten aineiden
kuljettajien rekisteröintijärjestelmän perustamisesta
EUROOPAN UNIONIN NEUVOSTO, joka
ottaa huomioon Euroopan atomienergiayhteisön
perustamissopimuksen ja erityisesti sen 31 artiklan toisen kohdan ja
32 artiklan,
ottaa huomioon komission ehdotuksen, jonka se
on tehnyt saatuaan lausunnon tieteellis-tekninen komitean nimeämältä ryhmältä,
ottaa huomioon Euroopan talous- ja
sosiaalikomitean lausunnon[1],
ottaa huomioon Euroopan parlamentin lausunnon[2],
sekä katsoo seuraavaa:
(1)                   
Euratomin perustamissopimuksen 33 artiklassa
edellytetään, että jäsenvaltiot antavat tarvittavat määräykset väestön ja
työntekijöiden terveyden suojelemiseksi ionisoivan säteilyn aiheuttamilta
vaaroilta vahvistettujen perusnormien noudattamisen varmistamiseksi.
(2)                   
Turvallisuuden perusnormit on vahvistettu
13 päivänä toukokuuta 1996 annetussa neuvoston
direktiivissä 96/29/Euratom[3].
Direktiiviä sovelletaan kaikkiin toimintoihin, joihin liittyy ionisoivan
säteilyn vaara joko keinotekoisesta säteilylähteestä tai luonnon
säteilylähteestä, myös kuljetuksesta.
(3)                   
Perusnormien noudattamisen varmistamiseksi on säädettävä,
mitkä henkilöt, organisaatiot tai yritykset jäsenvaltioiden viranomaisten olisi
tarkistettava. Direktiivissä 96/29/Euratom edellytetään siksi, että
jäsenvaltioiden on saatettava tietyt toiminnot, joihin liittyy ionisoivan
säteilyn vaara, ilmoitus- ja ennakkolupajärjestelmän alaisiksi tai kiellettävä
tietyt toiminnot.
(4)                   
Koska kuljetus on ainoa rajatylittävä toiminto,
radioaktiivisten aineiden kuljettajat saattavat joutua noudattamaan ilmoitus-
ja lupajärjestelmiin liittyviä vaatimuksia monissa jäsenvaltioissa. Tällä
asetuksella korvataan nämä jäsenvaltioiden ilmoitus- ja lupajärjestelmät
yhtenäisellä rekisteröintijärjestelmällä, joka on voimassa koko Euroopan
atomienergiayhteisössä, jäljempänä ’yhteisö’.
(5)                   
Ilmassa ja merellä toimivien kuljettajien osalta
kyseinen rekisteröinti- ja varmennusjärjestelmä on jo olemassa. Teknisten
sääntöjen ja hallinnollisten menettelyjen yhdenmukaistamisesta siviili-ilmailun
alalla 16 päivänä joulukuuta 1991 annetussa neuvoston asetuksessa
(ETY) N:o 3922/91[4]
säädetään, että ilma-alusten kuljettajat tarvitsevat erityisen lentoliikenteen
harjoittajan todistuksen vaarallisten aineiden kuljettamiseen. Merikuljetusten
osalta 27 päivänä kesäkuuta 2002 annetussa Euroopan parlamentin ja
neuvoston direktiivissä 2002/59/EY[5]
säädetään yhteisön alusliikennettä koskevan yhteisön seuranta- ja
tietojärjestelmän perustamisesta. Siviili-ilmailuviranomaisten myöntämien
todistusten ja merialusten ilmoitusjärjestelmän katsotaan panevan tyydyttävästi
täytäntöön direktiivin 96/29/Euratom ilmoitus- ja lupavaatimukset. Ilma-
ja merialusten rekisteröinti tämän asetuksen nojalla ei siksi ole tarpeen,
jotta jäsenvaltiot voivat varmistaa perusnormien noudattamisen näissä
kuljetusmuodoissa.
(6)                   
Radioaktiivisten aineiden kuljettajiin sovelletaan
monia unionin ja Euratomin lainsäädännön vaatimuksia sekä kansainvälisiä
määräyksiä. Kansainvälisen atomienergiajärjestön (IAEA) ohjeita
radioaktiivisten aineiden turvallisesta kuljettamisesta (Regulations for the
Safe Transport of Radioactive Material (TS-R-1)) ja vaarallisten aineiden
kuljettamista koskevia kuljetusmuotokohtaisia määräyksiä (Modal Regulations for
the Transport of Dangerous Goods) sovelletaan edelleen suoraan tai jäsenvaltiot
panevat ne täytäntöön vaarallisten aineiden sisämaankuljetuksista
24 päivänä syyskuuta 2008 annetun Euroopan parlamentin ja neuvoston
direktiivin 2008/68/EY[6]
nojalla tie-, raide- ja sisävesiliikenteen osalta. Tämän direktiivin säännökset
eivät kuitenkaan rajoita muiden työterveys- ja työturvallisuusalan ja
ympäristönsuojelualan säännösten soveltamista.
ON
HYVÄKSYNYT TÄMÄN ASETUKSEN:
1 artikla
Kohde ja soveltamisala
(1)                   
Tällä asetuksella perustetaan yhteisön
radioaktiivisten aineiden kuljettajien rekisteröintijärjestelmä, jolla
helpotetaan jäsenvaltioiden tehtävää varmistaa, että
direktiivissä 96/29/Euratom vahvistettuja perusnormeja työntekijöiden ja
väestön terveyden suojelemiseksi ionisoivan säteilyn aiheuttamilta vaaroilta
noudatetaan.
(2)                   
Tätä asetusta sovelletaan kaikkiin radioaktiivisia
aineita yhteisössä, kolmansista maista yhteisöön ja yhteisöstä kolmansiin
maihin kuljettaviin liikenteenharjoittajiin. Sitä ei sovelleta radioaktiivisia
aineita ilmassa tai merellä kuljettaviin liikenteenharjoittajiin.
2 artikla
Määritelmät
Tässä asetuksessa tarkoitetaan
(1)                   
’kuljettajalla’ kaikkia henkilöitä, organisaatioita
tai julkisia yrityksiä, jotka harjoittavat radioaktiivisten aineiden
kuljetustoimintoja millä tahansa liikennemuodolla yhteisössä, mukaan luettuina
kuljettajat, jotka harjoittavat toimintaa toisen lukuun;
(2)                   
’toimivaltaisella viranomaisella’ kaikkia
viranomaisia, jotka jäsenvaltio on nimennyt suorittamaan tehtäviä tämän
asetuksen mukaisesti;
(3)                   
’kuljetuksella’ kaikkea radioaktiivisten aineiden
kuljetusta lähtöpaikasta määräpaikkaan, mukaan lukien kuormaus, varastointi
kuljetuksen aikana ja purkaminen;
(4)                   
’radioaktiivisella aineella’ kaikkia radionuklideja
sisältäviä aineita, joiden aktiivisuuspitoisuus ja kokonaisaktiivisuus
lähetyksessä ylittävät IAEA:n radioaktiivisten aineiden turvallisesta
kuljettamisesta antamien ohjeiden (Regulations for the Safe Transport of
Radioactive Material, Safety Requirements No. TS-R-1, 2009, Wien)
402–407 kohdassa määritetyt arvot;
(5)                   
’erityisen vaarallisilla aineilla –
radioaktiivisilla aineilla’ radioaktiivisia aineita, jotka antavat
mahdollisuuden väärinkäyttöön terroristi-iskussa ja saattavat siten aiheuttaa
vakavia seurauksia, kuten runsaasti ihmisuhreja tai joukkotuhoa IAEA:n
julkaisun Nuclear Security Series No.9 ”Security in the Transport of
Radioactive Material” (Wien, 2008) liitteessä A.9 olevan määritelmän
mukaisesti;
(6)                   
’peruskollilla’ kaikkia pakkauksia, joiden sallittu
radioaktiivisuus ei ylitä radioaktiivisten aineiden turvallista kuljettamista
koskevien ohjeiden TS-R-1 IV osaston taulukossa V vahvistettuja
aktiivisuustasoja tai yhtä kymmenesosaa kyseisistä arvoista postikuljetuksessa
ja jotka on merkitty YK‑numerolla 2908, 2909, 2910 tai 2911;
(7)                   
’fissioituvalla aineella’ uraani-233:a,
uraani-235:a, plutonium-239:ä ja plutonium-241:ä tai kaikkia näiden
radionuklidien yhdistelmiä.
3 artikla
Yleiset määräykset
(1)                   
Radioaktiivisten aineiden kuljettajilla on oltava
5 artiklan mukaisesti hankittu voimassa oleva rekisteröinti. Kuljettaja
voi rekisteröinnin nojalla harjoittaa kuljetustoimintoa koko Euroopan
unionissa.
(2)                   
Yksittäisten kuljetustoimintojen mukana on oltava jäljennös
kuljettajan rekisteröintitodistuksesta tai sovellettavan kansallisen menettelyn
mukaisesti hankittu lupa tai rekisteröinti, mikäli kyse on 3 kohdassa
tarkoitetusta kuljetuksesta.
(3)                   
Radioaktiivisten aineiden käsittelyä tai
radioaktiivisia aineita tai lähteitä sisältävien laitteiden käyttöä varten
direktiivin 96/29/Euratom mukaisesti myönnettyjen voimassa olevien lupien
tai rekisteröintien haltija voi kuljettaa näitä aineita tai lähteitä ilman
tämän asetuksen mukaista rekisteröintiä, jos kuljetus sisältyy kaikkien niiden
jäsenvaltioiden lupiin tai rekisteröinteihin, joissa kuljetus tapahtuu.
(4)                   
Kansallisia ilmoitus- ja lupavaatimuksia, joilla
täydennetään tässä asetuksessa vahvistettuja vaatimuksia, voidaan soveltaa vain
seuraavien aineiden kuljettajiin:
–     
fissioituvat aineet, lukuun ottamatta luonnonuraania
tai köyhdytettyä uraania, jota on säteilytetty vain lämpöreaktorissa
–     
erityisen vaaralliset aineet – radioaktiiviset
aineet.
4 artikla
Kuljettajien sähköinen rekisteröintijärjestelmä (ESCReg)
(1)                   
Radioaktiivisten aineiden kuljetusten valvomiseksi
ja seuraamiseksi komissio perustaa kuljettajien sähköisen
rekisteröintijärjestelmän (Electronic System for Carrier Registration, ESCReg) ja
pitää sitä yllä. Komissio määrittelee ESCReg:n lisätiedot ja tekniset eritelmät
ja vaatimukset.
(2)                   
ESCReg:ään myönnetään rajoitettu ja turvallinen
pääsy jäsenvaltioiden toimivaltaisille viranomaisille, rekisteröidyille
kuljettajille ja hakijoille, sanotun kuitenkaan rajoittamatta henkilötietojen
suojelua koskevia asiaankuuluvia säännöksiä, sellaisena kuin niistä on säädetty
erityisesti Euroopan parlamentin ja neuvoston direktiivissä 95/46/EY[7]. Toimivaltaisilla
viranomaisilla on pääsy kaikkiin saatavilla oleviin tietoihin.
(3)                   
Komissio ei vastaa ESCReg:n kautta toimitettujen
tietojen sisällöstä ja tarkkuudesta.
5 artikla
Rekisteröintimenettely
(1)                   
Kuljettaja tekee rekisteröintihakemuksen ESCReg:n
kautta.
(2)                   
Hakemuksen tekevä kuljettaja toimittaa
liitteessä I esitetyn sähköisen hakemuslomakkeen täytettynä.
(3)                   
Täytettyään ja lähetettyään hakemuslomakkeen hakija
saa automaattisen vastaanottovahvistuksen ja hakemusnumeron.
(4)                   
Jos hakija on sijoittautunut yhteen tai useampaan
jäsenvaltioon, sen jäsenvaltion toimivaltainen viranomainen, jossa hakijan
päätoimipaikka on, käsittelee hakemuksen.
(5)                   
Jos hakija on sijoittautunut kolmanteen maahan, sen
jäsenvaltion toimivaltainen viranomainen, jossa kuljettaja aikoo ensimmäiseksi
tulla unionin alueelle, käsittelee hakemuksen.
(6)                   
Sen jäsenvaltion toimivaltainen viranomainen, joka
myöntää kuljettajan rekisteröintiä koskevan ensimmäisen todistuksen, myöntää
myös uuden todistuksen, mikäli tietoja muutetaan 6 artiklan mukaisesti.
(7)                   
Kahdeksan viikon kuluessa vastaanottovahvistuksen
antamisesta toimivaltainen viranomainen myöntää kuljettajan rekisteröintiä
koskevan todistuksen, jos se katsoo, että toimitetut tiedot ovat täydellisiä ja
että niissä noudatetaan tämän asetuksen sovellettavia vaatimuksia ja
direktiiviä 96/29/Euratom ja direktiiviä 2008/68/EY.
(8)                   
Kuljettajan rekisteröintiä koskevassa todistuksessa
on liitteessä II esitetyt tiedot, ja se annetaan standardoidun
rekisteröintitodistuksen muodossa ESCReg:n kautta.
(9)                   
Kuljettajan rekisteröintiä koskevasta todistuksesta
toimitetaan automaattisesti jäljennös ESCReg:n kautta kaikille niiden
jäsenvaltioiden toimivaltaisille viranomaisille, joissa kuljettajat aikovat
toimia.
(10)               
Jos toimivaltainen viranomainen kieltäytyy
antamasta todistusta kuljettajan rekisteröinnistä, koska hakemus ei ole
täydellinen tai koska siinä ei noudateta sovellettavia vaatimuksia, sen on
vastattava hakijalle kirjallisesti kahdeksan viikon kuluessa
vastaanottovahvistuksen antamisesta. Toimivaltainen viranomainen antaa
lausunnon kieltäytymisen syistä.
(11)               
Kuljettajan rekisteröintiä koskevasta
kieltäytymisestä ja sen syitä koskevasta lausunnosta toimitetaan
automaattisesti jäljennös ESCReg:n kautta kaikille niiden jäsenvaltioiden
toimivaltaisille viranomaisille, joissa kuljettajat aikovat toimia.
(12)               
Mikäli kuljettajan rekisteröintiä koskevan
todistuksen antamisesta kieltäydytään, hakija voi valittaa päätöksestä
sovellettavien kansallisten oikeudellisten vaatimusten mukaisesti.
(13)               
Rekisteröintiä koskeva voimassa oleva todistus on
tunnustettava kaikissa jäsenvaltioissa.
(14)               
Kuljettajan rekisteröintiä koskeva todistus on
voimassa viiden vuoden ajan, ja se voidaan uusi hakijan hakemuksesta.
6 artikla
Tietojen muuttaminen 
(1)                   
Kuljettaja on vastuussa siitä, että yhteisön
kuljettajarekisteröinnin hakemuslomakkeessa ESCReg:lle toimitetut tiedot
pitävät koko ajan paikkansa.
(2)                   
Kuljettajan on haettava uutta todistusta, mikäli
yhteisön kuljettajarekisteröinnin hakemuslomakkeen A osassa oleviin
tietoihin tulee muutoksia.
7 artikla
Vaatimustenmukaisuusvakuutus
(1)                   
Jos kuljettaja ei noudata tämän asetuksen
vaatimuksia, sen jäsenvaltion toimivaltainen viranomainen, jossa
vaatimustenvastaisuus havaitaan, on toteutettava toimenpiteet vaatimusten
noudattamisen varmistamiseksi kyseisen jäsenvaltion lainsäädännön puitteissa,
kuten kirjalliset huomautukset, valistus- ja koulutustoimenpiteet,
rekisteröinnin keskeyttäminen, kumoaminen tai muuttaminen tai syytteeseen
asettaminen vaatimustenvastaisuudesta turvallisuudelle aiheutuvan vaikutuksen
ja kuljettajan aiemman vaatimusten noudattamisen perusteella.
(2)                   
Kyseisen toimivaltaisen viranomaisen on tiedotettava
kuljettajalle ja asianomaisille niiden jäsenvaltioiden toimivaltaisille
viranomaisille, minne kuljettaja aikoi kuljettaa radioaktiivisia aineita,
tiedot vaatimusten noudattamisen varmistamiseksi toteutetuista toimista ja
lausunnon kyseisten toimien syistä. Jos kuljettaja ei noudata 1 kohdan
nojalla toteutettuja täytäntöönpanotoimia, kuljettajan päätoimipaikan sijoittautumisjäsenvaltion
toimivaltaisen viranomaisen tai, jos kuljettaja on sijoittautunut kolmanteen
maahan, sen jäsenvaltion toimivaltaisen viranomaisen, jossa kuljettaja aikoi
saapua ensin yhteisön alueelle, on kumottava rekisteröinti.
(3)                   
Toimivaltainen viranomainen tiedottaa kuljettajalle
ja muille asianomaisille toimivaltaisille viranomaisille kumoamisesta ja antaa
lausunnon syistä.
8 artikla
Toimivaltaiset viranomaiset ja kansallinen yhteyspiste
(1)                   
Jäsenvaltioiden on nimitettävä toimivaltainen
viranomainen ja kansallinen yhteyspiste radioaktiivisten aineiden kuljettamista
varten.
(2)                   
Jäsenvaltioiden on toimitettava komissiolle yhden
kuukauden kuluessa tämän asetuksen voimaantulosta nimet, osoitteet ja kaikki
tarvittavat tiedot toimivaltaisten viranomaisten ja radioaktiivisten aineiden
kuljettamista koskevien kansallisten yhteyspisteiden kanssa käytävää nopeaa
viestintää varten sekä kaikki muutokset kyseisiin tietoihin.
(3)                   
Komissio toimittaa nämä tiedot ja kaikki niihin
tehtävät muutokset kaikille toimivaltaisille viranomaisille yhteisössä ESCReg:n
kautta.
9 artikla
Toimivaltaisten viranomaisten välinen yhteistyö
Jäsenvaltioiden toimivaltaisten viranomaisten on
tehtävä yhteistyötä yhdenmukaistaakseen vaatimuksiaan rekisteröinnin
myöntämisestä ja varmistaakseen tämän asetuksen yhdenmukaisen soveltamisen ja
täytäntöönpanon.
Mikäli yhdessä jäsenvaltiossa on monia
toimivaltaisia viranomaisia, niiden on tehtävä tiivistä yhteistyötä niiden
välisten, kunkin viranomaisen vastuualueet kattavien oikeudellisten tai muodollisten
sopimusten perusteella. Niiden on viestittävä keskenään ja annettava tietoa
toisilleen, kansalliselle yhteyspisteelle ja muille virallisille järjestöille
ja kansalaisjärjestöille, joilla on asiaankuuluvia tehtäviä.
10 artikla
Asiantuntijaryhmä
Komissio perustaa asiantuntijaryhmän komission
päätöksellä Euratomin perustamissopimuksen 135 artiklan perusteella.
Ryhmä neuvoo ja avustaa komissiota sille tässä
asetuksessa määrättyjen tehtävien suorittamisessa.
Ryhmä koostuu jäsenvaltioiden nimittämistä
asiantuntijoista ja komission nimittämistä asiantuntijoista, ja sen
puheenjohtajana toimii komission edustaja.
11 artikla
Voimaantulo
Tämä asetus tulee voimaan
kahdentenakymmenentenä päivänä sen jälkeen, kun se on julkaistu Euroopan
unionin virallisessa lehdessä.
Sitä sovelletaan kuuden kuukauden kuluttua sen
voimaantulosta.
Tämä asetus on kaikilta osiltaan velvoittava,
ja sitä sovelletaan sellaisenaan kaikissa jäsenvaltioissa.
Tehty Brysselissä
                                                                       Neuvoston
puolesta
                                                                       Puheenjohtaja
                                                                       […]
LIITE I 
HAKEMUSLOMAKE YHTEISÖN KULJETTAJAREKISTERÖINTIÄ VARTEN
LÄHETÄ TÄMÄ HAKEMUS KÄYTTÄMÄLLÄ AINOASTAAN
EUROOPAN KOMISSION KULJETTAJIEN TURVALLISEN SÄHKÖISEN REKISTERÖINNIN (ESCReg)
VERKKOSIVUA.
A OSAN TIEDOT EDELLYTTÄVÄT UUTTA
REKISTERÖINTIÄ, JOS NIIHIN TARVITAAN MUUTOSTA.
Euroopan komissio käsittelee tässä hakemuslomakkeessa
annetut tiedot Euratomin asetuksen xxxxx mukaisesti.
⁭         UUSI REKISTERÖINTITODISTUS 
⁭         VOIMASSA OLEVAN REKISTERÖINNIN
MUUTTAMINEN
⁭         VOIMASSA OLEVAN REKISTERÖINNIN
UUSIMINEN
Rekisteröintitodistuksen numero(t):
Kerro yksityiskohtaisesti, miksi voimassa
olevaa rekisteröintiä halutaan muuttaa.
1. HAKIJAN TIEDOT
 A OSA || B OSA 
 YRITYKSEN NIMI: TÄYDELLINEN OSOITE: KANSALLINEN REKISTERINUMERO:   || 1. Kuljettajan yrityksen vastuullisen edustajan (kuljettajan yritystä edustamaan valtuutettu henkilö) nimi, asema, täydellinen osoite, puhelinnumero ja sähköpostiosoite: 2. Teknisten/hallinnollisten asioiden yhteyshenkilönä viranomaisiin päin toimivan henkilön (joka on vastuussa siitä, että kuljetusyrityksen toteuttamissa toimissa noudatetaan määräyksiä) nimi, asema, täydellinen osoite, puhelinnumero ja sähköpostiosoite: 3. Turvallisuusneuvonantajan (vain maaliikennemuodoissa ja jos eri henkilö kuin 1 tai 2 kohdassa) nimi, asema ja täydellinen osoite: 4. Säteilysuojeluohjelman täytäntöönpanosta vastuussa olevan henkilön nimi, asema ja täydellinen osoite, jos eri henkilö kuin 1, 2 tai 3 kohdassa: 
2. KULJETUSTAPA:
 A OSA || B OSA 
 ⁭       TIE ⁭       RAIDE ⁭       SISÄVESI ⁭ || 1 Kuljetuksessa mukana oleva ja sitä varten koulutettu henkilöstö (tiedot) ⁭       1–5      ⁭       5–10    ⁭       10–20  ⁭       >20 2 Kuljetustoiminta-ala: yleinen kuvaus toteutettavien kuljetustoimien luonteesta (tiedot) ⁭ lääketieteellinen käyttö        ⁭ teollinen käyttö, ainetta rikkomaton testikäyttö, tutkimus    ⁭ käyttö ydinpolttoainekierrossa         ⁭ jäte ⁪ erityisen vaaralliset aineet – radioaktiiviset aineet   
3. MAANTIETEELLINEN SOVELTAMISALUE
Valitse jäljempänä olevasta luettelosta ne
jäsenvaltiot, joissa radioaktiivisten aineiden kuljetusta suunnitellaan, ja
valitse kuljetustoimen luonne
 Jos toimia toteutetaan myös muissa jäsenvaltioissa kuin siinä jäsenvaltiossa, jossa rekisteröintihakemus tehdään, tarkemmat tiedot kunkin maan osalta, esim. vain kauttakulku tai tärkeät lastaus-/purkupaikat tietyssä maassa, tiheys: 
 A OSA || B OSA 
 ⁭Alankomaat ⁭Belgia ⁭Bulgaria ⁭Espanja ⁭Irlanti ⁭Italia ⁭Itävalta ⁭Kreikka ⁭Kypros ⁭Latvia ⁭Liettua ⁭Luxemburg ⁭Malta ⁭Portugali ⁭Puola ⁭Ranska ⁭Romania ⁭Ruotsi ⁭Saksa ⁭Slovakia ⁭Slovenia ⁭Suomi ⁭Tanska ⁭Tšekin tasavalta ⁭Unkari ⁭Viro ⁭Yhdistynyt kuningaskunta || ⁭ kauttakulku ⁭ purku ⁭ lastaus tärkeät lastauspaikat: tärkeät purkupaikat: tiheys: ⁭ päivittäin ⁭ viikoittain ⁭ kuukausittain ⁭ harvemmin 
4. LÄHETYSERIEN TYYPPI
Rekisteröintiä edellytetään seuraavilta:
 A OSA PAKKAUSTYYPPI: Luokittelu TS-R-1:n perusteella || B OSA: Pakkausten arvioitu määrä vuotta kohti 
 UN 2908 RADIOAKTIIVISTA AINETTA, PERUSKOLLI – TYHJÄ PAKKAUS UN 2909 RADIOAKTIIVISTA AINETTA, PERUSKOLLI – LUONNONURAANISTA tai KÖYHDYTETYSTÄ URAANISTA tai LUONNONTORIUMISTA TEHDYT VALMISTEET UN 2910 RADIOAKTIIVISTA AINETTA, PERUSKOLLI – RAJOITETTU MÄÄRÄ AINETTA UN 2911 RADIOAKTIIVISTA AINETTA, PERUSKOLLI – KOJEET tai VALMISTEET UN 2912 RADIOAKTIIVISTA AINETTA, VÄHÄINEN OMINAISAKTIIVISUUS (LSA-I), fissioitumaton tai vapautettu fissioituva UN 2913 RADIOAKTIIVISTA AINETTA, PINTAKONTAMINOITUNEET ESINEET (SCO-I tai SCO-II), fissioitumaton tai vapautettu fissioituva UN 2915 RADIOAKTIIVISTA AINETTA, A-TYYPIN KOLLISSA, ei erityismuodossa oleva, fissioitumaton tai vapautettu fissioituva UN 2916 RADIOAKTIIVISTA AINETTA, B(U)-TYYPIN KOLLISSA, fissioitumaton tai vapautettu fissioituva UN 2917 RADIOAKTIIVISTA AINETTA, B(M)-TYYPIN KOLLISSA, fissioitumaton tai vapautettu fissioituva UN 2919 RADIOAKTIIVISTA AINETTA, KULJETUS ERITYISJÄRJESTELYIN, fissioitumaton tai vapautettu fissioituva UN 2977 RADIOAKTIIVISTA AINETTA, URAANIHEKSAFLUORIDI, FISSIOITUVAA UN 2978 RADIOAKTIIVISTA AINETTA, URAANIHEKSAFLUORIDI, fissioitumaton tai vapautettu fissioituva UN 3321 RADIOAKTIIVISTA AINETTA, VÄHÄINEN OMINAISAKTIIVISUUS (LSA-II), fissioitumaton tai vapautettu fissioituva UN 3322 RADIOAKTIIVISTA AINETTA, VÄHÄINEN OMINAISAKTIIVISUUS (LSA-III), fissioitumaton tai vapautettu fissioituva UN 3323 RADIOAKTIIVISTA AINETTA, C-TYYPIN KOLLISSA, fissioitumaton tai vapautettu fissioituva UN 3324 RADIOAKTIIVISTA AINETTA, VÄHÄINEN OMINAISAKTIIVISUUS (LSA-II), FISSIOITUVAA UN 3325 RADIOAKTIIVISTA AINETTA, VÄHÄINEN OMINAISAKTIIVISUUS (LSA-III), FISSIOITUVAA UN 3326 RADIOAKTIIVISTA AINETTA, PINTAKONTAMINOITUNEET ESINEET (SCO-I tai SCO-II), FISSIOITUVAA UN 3327 RADIOAKTIIVISTA AINETTA, A-TYYPIN KOLLISSA, FISSIOITUVAA, ei erityismuodossa oleva UN 3328 RADIOAKTIIVISTA AINETTA, B(U)-TYYPIN KOLLISSA, FISSIOITUVAA UN 3329 RADIOAKTIIVISTA AINETTA, B(M)-TYYPIN KOLLISSA, FISSIOITUVAA UN 3330 RADIOAKTIIVISTA AINETTA, C-TYYPIN KOLLISSA, FISSIOITUVAA UN 3331 RADIOAKTIIVISTA AINETTA, KULJETUS ERITYISJÄRJESTELYIN, FISSIOITUVAA UN 3332 RADIOAKTIIVISTA AINETTA, A-TYYPIN KOLLISSA, ERITYISMUODOSSA, fissioitumaton tai vapautettu fissioituva UN 3333 RADIOAKTIIVISTA AINETTA, A-TYYPIN KOLLISSA, ERITYISMUODOSSA, FISSIOITUVAA   ||   
5. SÄTEILYSUOJELUOHJELMA
 A OSA: ⁭Rastittamalla tämän laatikon vakuutan, että yrityksessämme on täysimääräisesti täytäntöönpantu säteilysuojeluohjelma, jota noudatetaan asianmukaisesti.       || B OSA: säteilysuojeluohjelmaa kuvaavan asiakirjan viite ja päivämäärä   Säteilysuojeluohjelman lataus   
6. LAADUNVARMISTUSOHJELMA
Tämä laadunvarmistusohjelma on toimivaltaisen
viranomaisen tutkittavissa (ADR-sopimuksen 1.7.3 pykälän mukaisesti)
 A OSA: ⁭Rastittamalla tämän laatikon vakuutan, että yrityksessämme on täysimääräisesti täytäntöönpantu laadunvarmistusohjelma, jota noudatetaan asianmukaisesti. || B OSA: Asiakirjan viite ja päivämäärä ⁭ ISO 9002 
7. VAKUUTUS
⁭ Kuljettajana vakuutan täten noudattavani
kaikkia radioaktiivisten aineiden kuljettamiseen liittyviä asiaankuuluvia
kansainvälisiä, yhteisön ja kansallisia määräyksiä.
⁭ Kuljettajana vakuutan täten, että tässä
lomakkeessa esitetyt tiedot pitävät paikkansa.
Päiväys……. Nimi…….        Allekirjoitus…….         
LIITE II 
SÄHKÖINEN KULJETTAJAN REKISTERÖINTITODISTUS RADIOAKTIIVISTEN AINEIDEN
KULJETTAMISTA VARTEN 
HUOMAUTUS: 
JÄLJENNÖS TÄSTÄ REKISTERÖINTITODISTUKSESTA ON
JOKAISEN TÄMÄN ASETUKSEN SOVELTAMISALAAN KUULUVAN KULJETUKSEN MUKANA.
Tämä rekisteröintitodistus on myönnetty neuvoston
asetuksen (Euratom) xxx mukaisesti.
Tämä todistus ei vapauta kuljettajaa velvollisuudesta
noudattaa muita sovellettavia kuljetusmääräyksiä.
1) REKISTERÖINTIVIITENUMERO: BE/ xxxx / pp-kk-vvvv
2) VIRANOMAISEN NIMI / MAA:
3) YRITYKSEN NIMI JA OSOITE: 
4) KULJETUSMUOTO:
⁭       TIE
⁭       RAIDE
⁭       SISÄVESI
7) JÄSENVALTIOT, joissa todistusta sovelletaan
8) KOLLITYYPPI – YK- (UN-) NUMERO (katso liite
1 – sama muoto)
9) PÄIVÄYS 
SÄHKÖINEN ALLEKIRJOITUS 
VOIMASSAOLOAIKA: PÄIVÄYS + 5 vuotta
YKSINOMAAN TALOUSARVION TULOPUOLEEN
VAIKUTTAVAAN SÄÄDÖKSEEN LIITTYVÄ RAHOITUSSELVITYS 
1.           EHDOTUKSEN NIMI:
Neuvoston asetus yhteisön radioaktiivisten
aineiden kuljettajien rekisteröintijärjestelmän perustamisesta
2.           BUDJETTIKOHDAT:
Luku ja momentti: 320102110005 – (E)-Développement
système IT
Kyseiseksi vuodeksi budjetoitu määrä: 350 000
euroa
3.           RAHOITUSVAIKUTUKSET 
¨      Ehdotuksella ei ole rahoitusvaikutuksia.
¨      Ehdotuksella ei ole rahoitusvaikutuksia menoihin, mutta sillä on
seuraavat rahoitusvaikutukset tuloihin:
(milj. euroa yhden desimaalin tarkkuudella)
   ||   || 
 Budjettikohta || Tulot || 12 kuukauden jakso, alkaa pp/kk/vvvv || [Vuosi n] 
 4 momentti ||   ||   || 0.35 
 Tilanne toimen jälkeen 
   || [n+1] || [n+2] || [n+3] || [n+4] || [n+5] 
 4 momentti   || 0,05 || 0,05 || 0,05 || 0,05 || 0,05 
4.           PETOSTENTORJUNTA
5.           MUITA
HUOMAUTUKSIA
[1]               EUVL C , , s. .
[2]               EUVL C , , s. .
[3]               EYVL L 159, 29.6.1996, s. 1.
[4]               EYVL L 373, 31.12.1991, s. 4.
[5]               EYVL L 208, 5.8.2002, s. 10.
[6]               EUVL L 260, 30.9.2008, s. 13.
[7]               EYVL L 281, 23.11.1995, s. 31.